**บทที่ 5**

**สรุป อภิปรายผล และข้อเสนอแนะ**

 การดำเนินการวิจัยในครั้งนี้เป็นการวิจัยเชิงทดลอง (Experiment Research) เรื่องการพัฒนา ความสามารถด้านการพูดภาษาอังกฤษเพื่อการสื่อสารโดยใช้กิจกรรมละครสั้น (Skit) ของนักเรียน

ชั้นมัธยมศึกษาปีที่ 2 มีขั้นตอนการศึกษาและผลการศึกษา สรุปผลได้ดังนี้

สรุปผลการวิจัย

 จากผลการวิเคราะห์ข้อมูลเกี่ยวกับการพัฒนาความสามารถด้านการพูดภาษาอังกฤษเพื่อ

การสื่อสารโดยใช้กิจกรรมละครสั้น (Skit) ของนักเรียนชั้นมัธยมศึกษาปีที่ 2 สรุปผลได้ดังนี้

 1. การจัดการเรียนรู้เพื่อใช้พัฒนาความสามารถด้านการพูดภาษาอังกฤษเพื่อการสื่อสารโดยใช้กิจกรรมละครสั้น (Skit) ของนักเรียนชั้นมัธยมศึกษาปีที่ 2 มีประสิทธิภาพตามเกณฑ์ 77.53/ 76.33

 2. ผลสัมฤทธิ์ทางการเรียนด้านการพูดภาษาอังกฤษเพื่อการสื่อสารโดยใช้กิจกรรมละครสั้น (Skit) ของนักเรียนชั้นมัธยมศึกษาปีที่ 2 ของนักเรียนหลังเรียนสูงกว่าก่อนเรียน อย่างมีนัยสำคัญทางสถิติที่ระดับ .01

 3. นักเรียนมีความพึงพอใจต่อการจัดการเรียนรู้เพื่อพัฒนาความสามารถด้านการพูดภาษาอังกฤษเพื่อการสื่อสารโดยใช้กิจกรรมละครสั้น (Skit) ของนักเรียนชั้นมัธยมศึกษาปีที่ 2 อยู่ใน ระดับมากที่สุด (**** = 4.52, S.D. = 0.02)

อภิปรายผลการวิจัย

 จากผลการวิเคราะห์ข้อมูลเกี่ยวกับการพัฒนาความสามารถด้านการพูดภาษาอังกฤษเพื่อ

การสื่อสารโดยใช้กิจกรรมละครสั้น (Skit) ของนักเรียนชั้นมัธยมศึกษาปีที่ 2 มีประเด็นที่น่าสนใจ

ที่นํามาอภิปรายผล ดังนี้

 1. การจัดการเรียนรู้เพื่อพัฒนาความสามารถด้านการพูดภาษาอังกฤษเพื่อการสื่อสาร โดยใช้กิจกรรมละครสั้น (Skit) ของนักเรียนชั้นมัธยมศึกษาปีที่ 2 ที่พัฒนาขึ้น มีประสิทธิภาพตามเกณฑ์ 77.53/ 76.33 ซึ่งเป็นไปตามสมมุติฐานที่ตั้งไว้ การที่ประสิทธิภาพกระบวนการ (ตัวแรก) มีค่าสูงกว่าประสิทธิภาพผลสัมฤทธิ์ (ตัวหลัง) เนื่องมาจากประสิทธิภาพตัวแรกมาจากการทดสอบระหว่างเรียน เป็นการทดสอบหลังจากการจัดกิจกรรมการเรียนรู้เสร็จแล้วจึงทำให้นักเรียนมีระบบการจำความรู้สึกสัมผัส คือ ความคงทนอยู่ของความรู้สึกสัมผัสหลังจากเสนอสิ่งเร้าได้สิ้นสุดลง จึงมีความจำที่ยังไม่สูญเนื่องจากการลืม ส่วนประสิทธิภาพผลสัมฤทธิ์ (ตัวหลัง) เป็นการทดสอบหลังจากการเรียนรู้ ไปแล้วเป็นเวลานาน จึงทำให้นักเรียนมีความจำที่สูญเนื่องจากการลืม หรือมีความจำที่เหลืออยู่น้อยกว่า สอดคล้องกับประสาท อิศรปรีดา (2542 : 13) ที่ศึกษาเกี่ยวกับการลืมไว้ ว่าการลืมเกี่ยวข้องกับเวลาที่ผ่านไป นอกจากนี้แบบฝึกทักษะที่ผู้วิจัยพัฒนาขึ้นได้ผ่านกระบวนการสร้างอย่างมีระบบและมีวิธีการที่เหมาะสม ผู้วิจัยไดศึกษาหลักสูตรแกนกลางการศึกษาขั้นพื้นฐาน พุทธศักราช 2551 สาระ มาตรฐาน การเรียนรู้ ตัวชี้วัด โครงสร้างหลักสูตร คําอธิบายรายวิชาภาษาอังกฤษ ชั้นมัธยมศึกษาปีที่ 1 ศึกษา วิธีวิเคราะห์เนื้อหา สาระสําคัญ มาตรฐานการเรียนรู้เพื่อวางแผนในการสอนและกําหนดตัวชี้วัด และการประเมินผลการเรียนรู้ให้ตรงตามที่หลักสูตรกําหนดและได้ศึกษาการสร้างแบบฝึกที่ดีเพื่อนํามาใช้ประกอบการจัดการเรียนรู้ ตลอดจนศึกษาผลงานวิจัยที่เกี่ยวข้องเพื่อเป็นแนวทาง เครื่องมือผ่านการตรวจสอบและประเมินความถูกต้องจากผู้เชี่ยวชาญ ผ่านการทดลองตามกระบวนการ (Try Out) เพื่อนํามาปรับปรุงให้มีความสมบูรณ์ก่อนนําไปใช้สอนจริงกับกลุ่มตัวอย่าง นําไปสู่กระบวนการเรียนรู้ซึ่งเป็นประโยชน์ต่อการพัฒนากิจกรรมการเรียนรู้อย่างมีประสิทธิภาพ สรุปได้ว่า แบบฝึกทักษะการเรียนรู้ คำศัพท์ภาษาอังกฤษ ที่ผู้วิจัยสร้างขึ้น สามารถช่วยให้นักเรียนเกิดการเรียนรู้บรรลุผลการเรียนรูที่คาดหวังได้ดียิ่งขึ้น ซึ่งสอดคล้องกับผลการศึกษาค้นคว้าของพนิดา พาโสมมนัสสกุล (2556 : 97-98) ที่ได้ศึกษาผลการพัฒนาความสามารถด้านการพูดภาษาอังกฤษเพื่อการสื่อสารโดยใช้กิจกรรมละครสั้น (Skit) ของนักเรียนชั้นมัธยมศึกษาปีที่ 2 ผลการศึกษา พบว่า แผนการจัดการเรียนรู้ด้านการพูดภาษาอังกฤษเพื่อการสื่อสารโดยใช้กิจกรรมละครสั้น ชั้นมัธยมศึกษาปีที่ 2 ที่ผู้ศึกษาค้นคว้าสร้างขึ้น มีประสิทธิภาพเท่ากับ 88.95/85.65 ซึ่งสูงกว่าเกณฑ์ 70/70 ที่ตั้งไว้ สอดคล้องกับธญวรรณ ทวิสุวรรณ (2546 : 77) ได้ศึกษาผลของการจัดกิจกรรมเทคนิคการละครที่มีต่อทักษะการพูดภาษาอังกฤษเพื่อการสื่อสารสำหรับนักเรียนชั้นมัธยมศึกษาปีที่ 4 พบว่า นักเรียนมีผลสัมฤทธิ์สูงกว่าก่อนเข้าร่วมกิจกรรม การละครมีความเหมาะสมในการฝึกทักษะการพูดภาษาอังกฤษเพื่อการสื่อสาร ทำให้นักเรียนมีความ สามารถด้านการพูดสูงขึ้น สอดคล้องกับสุธิณี เหลืองรุ่งเรือง (2546 : 73) ที่ได้ศึกษาผลของการใช้กิจกรรมการละครที่มีต่อผลสัมฤทธิ์ทางการเรียนภาษาอังกฤษของนักเรียนชั้นมัธยมศึกษาปีที่ 1 ที่มีผลสัมฤทธิ์ทางการเรียนต่ำ พบว่า ผลสัมฤทธิ์ทางการเรียนภายหลังการทดลองสูงขึ้น

 2. ผลสัมฤทธิ์ทางการเรียนของนักเรียนหลังเรียนสูงกว่าก่อนเรียน อย่างมีนัยสำคัญทางสถิติ ที่ระดับ .05 เป็นไปตามสมมุตฐานที่ตั้งไว้ แสดงให้เห็นว่า นักเรียนมีความรู้และพัฒนาการทางการเรียน เพิ่มขึ้น ทั้งนี้เนื่องจากการจัดกิจกรรมการเรียนรู้ที่สอดคล้องและตรงกับความต้องการ ความสนใจและวัยของนักเรียน นักเรียนได้มีปฏิสัมพันธ์ (Interactive Activities) กับบทเรียนโดยตรง เน้นกิจกรรมการเรียนการสอนมากที่สุด (กระทรวงศึกษาธิการ. 2551) ซึ่งสอดคล้องกับวิธีการสอนภาษาเพื่อการสื่อสาร (Communicative Approach) ดังที่ Johnson and Morrow (1981 : 60-66) ได้กล่าวถึงการจัดการเรียนรู้ที่บูรณาการรวมหลายทักษะเข้าด้วยกัน เป็นการเปิดโอกาสให้ผู้เรียนมีปฏิสัมพันธ์กับกิจกรรมในลักษณะที่เหมือนกับการใช้ภาษาในชีวิตจริง มีกิจกรรมที่หลากหลาย เพื่อให้ผู้เรียนได้มีโอกาสใช้ภาษามากๆ (Lapp, Fisher & Flood. 1999) การจัดกิจกรรมการใช้ภาษาเพื่อการสื่อสารที่มีความสำคัญต่อการเรียนรู้ภาษา จะส่งผลต่อความสามารถด้านการพูดภาษาอังกฤษเพื่อการสื่อสารตามแนวคิดของ Gardner and Lambert (1972, quoted in Brown. 1980 : 114) อีกประการหนึ่ง ในการจัดกิจกรรมการเรียนรู้ นักเรียนได้เรียนกระบวนการเรียนรู้ภาษาเพื่อการสื่อสาร (Communicative Approach) ได้ฝึกภาษาในทุก ๆ ด้าน เช่น ความรู้ การออกเสียง โครงสร้างไวยากรณ์ รวมถึงการใช้คำศัพท์ด้วย (Florez. 1999 : 435) ตลอดจนนักเรียนได้ฝึกแสดงออกด้วยท่าทางและการพูดที่เป็นธรรมชาติ อันนำไปสู่การใช้ภาษาได้ต่อไป นอกจากนั้นละครสั้นยังทำให้การเรียนการสอนภาษามีความหมายมากขึ้นเมื่อนักเรียนได้จินตนาการว่าเป็นตนเอง หรือเป็นคนอื่นตามสถานการณ์ที่สร้างขึ้น เป็นการจำลองขึ้นมาจากสถานการณ์จริง ทำให้การใช้ภาษามีความสมจริง วิธีการเรียนมีการแบ่งกลุ่มโดยคำนึงถึงความแตกต่างระหว่างบุคคลของนักเรียน อีกทั้งเป็นการส่งเสริมให้นักเรียนรู้จักการทำงาน ร่วมกัน รู้จักปรับตัว รู้จักการเป็นผู้นำผู้ตามที่ดี รู้รักสามัคคีและฝึกความคิดสร้างสรรค์ นอกจากนี้ ในการแสดงละครสั้น นักเรียนยังได้สมมติว่าเป็นบุคคลอื่นจึงทำให้ไม่มีความกดดัน มีความสนุกสนาน มีการเคลื่อนไหวร่างกาย และแสดงสีหน้าท่าทาง เป็นการฝึกภาษาในสถานการณ์ที่ใกล้เคียงกับสถานการณ์จริง จึงทำให้นักเรียนเกิดความความคุ้นเคย มีความมั่นใจในการพูดภาษาอังกฤษมากขึ้น ยิ่งไปกว่านั้น กิจกรรมละครสั้นยังสามารถพัฒนาความสามารถด้านการพูดภาษาอังกฤษได้อย่างมีประสิทธิภาพ ดังงานวิจัยของ Wells and Ellen (1994 : 214 A) ที่พบว่า การใช้กิจกรรมละครสั้น ในการสอนภาษาอังกฤษเป็นการกระตุ้นและส่งเสริมให้นักเรียนได้เรียนรู้และเข้าถึงวัฒนธรรมของเจ้าของภาษาได้เป็นอย่างดี ทั้งนี้เพราะ นักเรียนสามารถนำภาษาไปใช้กับเจ้าของภาษาได้จริง Fallows (1993 : 1002 A) และกิจกรรมละครสั้นยังช่วยส่งเสริมให้นักเรียนได้ฝึกการคิดเชิงวิจารณญาณ (Critical Thinking) ฝึกการแก้ปัญหาได้อีกด้วย (Lapp et al. 2002-2003) อันส่งผลต่อนักเรียน สามารถใช้ภาษาได้อย่างพรั่งพรู Hawkins (1991 : 124) ; Smith (1984 : 29) กิจกรรมละครสั้น ยังช่วยให้นักเรียนมีความรู้ ความสามารถในการสื่อสาร การคิด การแก้ปัญหา การใช้เทคโนโลยี และ มีทักษะชีวิต (กระทรวงศึกษาธิการ. 2551) อีกทั้งช่วยเพิ่มผลสัมฤทธิ์ทางการเรียนวิชาภาษาอังกฤษ ดังงานวิจัยของ Jakobovitz (1971 : 69 and Byrne (1987 : 11) ที่พบว่าการนำเอากิจกรรมละครสั้น ภาษาอังกฤษ มาใช้ในการพัฒนาความสามารถด้านการพูดภาษาอังกฤษเพื่อการสื่อสารนี้ สอดคล้องกับ ทฤษฏีการเรียนรู้ภาษาและสมมุติฐานเกี่ยวกับการรับรู้ข้อมูลทางภาษาที่เข้าใจและถูกต้อง (The Input Hypothesis) ของ Krashen (1987 : 35–40) และสอดคล้องกับแนวทฤษฏีการสอนภาษาของ Johnson and Morrow (1981 : 60–66) ที่เน้นการฝึกสมรรถวิสัยด้านการสื่อสาร (Communicative Competence) โดยเน้นให้นักเรียนได้ทำ กิจกรรมการใช้ภาษาที่มีลักษณะเหมือนในชีวิตประจำวันมากที่สุด ดังนั้น การนำกิจกรรมละครสั้น มาใช้ในการพัฒนาความสามารถด้านการพูดภาษาอังกฤษเพื่อการสื่อสาร และการที่ผู้เรียนได้รับการจัดกิจกรรมการเรียนรู้ตามแผนการจัดการเรียนรู้ด้านการพูด ภาษาอังกฤษเพื่อการสื่อสารโดยใช้กิจกรรมละครสั้น ผู้เรียนจึงเกิดการเรียนรู้ส่งผลให้มีพัฒนาการทาง การเรียนและมีความสามารถด้านการพูดภาษาอังกฤษเพื่อการสื่อสารที่สูงขึ้น สอดคล้องกับผลการวิจัย ของประเทือง ใจหาญ (2546 : บทคัดย่อ) ที่ได้เปรียบเทียบความสามารถด้านทักษะการพูดภาษาอังกฤษ เพื่อการสื่อสารและแรงจูงใจในการเรียนวิชาภาษาอังกฤษสำหรับนักเรียนชั้นมัธยมศึกษาปีที่ 1 ที่เรียนโดยใช้และไม่ใช้กิจกรรมการละคร ผลการวิจัย พบว่า ความสามารถด้านทักษะการพูดภาษาอังกฤษเพื่อการสื่อสาร ของนักเรียนชั้นมัธยมศึกษาปีที่ 1 หลังเรียนทั้งสองกลุ่ม สูงกว่าก่อนเรียนอย่างมีนัย สำคัญทางสถิติที่ระดับ .01 และสอดคล้องกับผลการวิจัยของ พนิดา พาโสมมนัสสกุล (2556 : 97-98) ที่ได้ศึกษาผลการพัฒนาความสามารถด้านการพูดภาษาอังกฤษเพื่อการสื่อสารโดยใช้กิจกรรมละครสั้น (Skit) ของนักเรียนชั้นมัธยมศึกษาปีที่ 2 ผลการศึกษา พบว่า ผลการเปรียบเทียบความสามารถด้านการพูดภาษาอังกฤษเพื่อการสื่อสารของนักเรียนนักเรียนชั้นมัธยมศึกษาปีที่ 2 จากการทำแบบทดสอบ วัดผลสัมฤทธิ์ภาษาอังกฤษเพื่อการสื่อสาร ชั้นมัธยมศึกษาปีที่ 2 คะแนนสอบก่อนเรียนมีค่าเฉลี่ยเท่ากับ 14.17 คะแนนสอบหลังเรียนมีค่าเฉลี่ยเท่ากับ 25.69 แสดงว่านักเรียนมีความสามารถด้านการพูดภาษาอังกฤษเพื่อการสื่อสารหลังเรียนสูงกว่าก่อนเรียน อย่างมีนัยสำคัญทางสถิติที่ระดับ .05

 3. นักเรียนชั้นมัธยมศึกษาปีที่ 2 มีความพึงพอใจต่อการพัฒนาความสามารถด้านการพูดภาษาอังกฤษเพื่อการสื่อสารโดยใช้กิจกรรมละครสั้น (Skit) ที่พัฒนาขึ้น อยู่ใน ระดับมากที่สุด หมายความว่านักเรียนมีความรู้สึกที่ดีต่อการพัฒนาความสามารถด้านการพูดภาษาอังกฤษเพื่อการสื่อสารโดยใช้กิจกรรมละครสั้น (Skit) โดยเฉพาะนักเรียนมีความพึงพอใจมากที่สุดคือนักเรียนเห็นว่าแบบฝึกทักษะช่วยให้การเรียนรู้เข้าใจง่ายและเรียนรู้ได้เร็ว (**** = 4.52 ; S.D. = 0.02) ทั้งนี้อาจเนื่อง มาจากกิจกรรมการเรียนรู้เป็นไปตามลำดับขั้นตอน นักเรียนมีส่วนร่วมในกิจกรรมทุกขั้นตอน กิจกรรมการเรียนรู้เป็นไปด้วยความสนุกสนานไม่น่าเบื่อ ตลอดจนแบบฝึกก็มีสีสันสวยงามน่าสนใจ ไม่ยากเกินไป และเหมาะกับวัยของผู้เรียน ทำให้นักเรียนมีความพึงพอใจมาก สอดคล้องกับพนิดา พาโสมมนัสสกุล (2556 : 97-98) ที่ได้ศึกษาผลการพัฒนาความสามารถด้านการพูดภาษาอังกฤษเพื่อการสื่อสารโดยใช้กิจกรรมละครสั้น (Skit) ของนักเรียนชั้นมัธยมศึกษาปีที่ 2 ซึ่งผลการศึกษา พบว่า แรงจูงใจในการเรียนวิชาภาษาอังกฤษ ของนักเรียนชั้นมัธยมศึกษาปีที่ 2 ที่มีต่อการจัดกิจกรรมการเรียนรู้เพื่อพัฒนาความสามารถด้านการพูดภาษาอังกฤษเพื่อการสื่อสารโดยใช้กิจกรรมละครสั้นอยู่ในระดับมากที่สุด และสอดคล้องกับ วัชราพงษ์ ทองงาม (2541 : 53) ได้พัฒนาบทเรียนที่ใช้กิจกรรมละครสั้นแบบมีบทพูดเพื่อส่งเสริมทักษะการฟัง-พูดภาษาอังกฤษ สำหรับนักเรียนนาฎศิลป์ชั้นกลาง วิทยาลัยนาฎศิลป์เชียงใหม่ ผลการวิจัยพบว่า กิจกรรมละครสั้นแบบมีบทพูดที่ได้พัฒนาขึ้นนี้ เป็นกิจกรรมที่พัฒนาทักษะการฟัง-พูด ภาษาอังกฤษของนักเรียนได้ดี มีความเหมาะสมกับระดับความรู้ของนักเรียน และนักเรียนมีความคิดเห็นต่อกิจกรรมละครสั้นในเชิงบวก นอกจากนี้ยังสอดคล้องกับรัตนา ศิริลักษณ์ (2540 : 67) ได้พัฒนาบทเรียนที่ใช้กิจกรรมละครสั้นเพื่อส่งเสริมทักษะการฟังและพูดภาษาอังกฤษ สำหรับนักเรียนชั้นมัธยมศึกษาปีที่ 6 โรงเรียนจอมทอง อำเภอจอมทอง จังหวัดเชียงใหม่ พบว่า บทเรียนที่ใช้กิจกรรมละครสั้นเพื่อส่งเสริมทักษะฟัง–พูดที่พัฒนาขึ้นนี้ เป็นกิจกรรมที่ช่วยส่งเสริมทักษะฟัง–พูดได้ดี มีความเหมาะสมกับระดับความรู้ของนักเรียน และนักเรียนมีความคิดเห็นต่อบทเรียนที่ใช้กิจกรรมละครสั้นและครูสอนภาษาอังกฤษในเชิงบวก

**ข้อเสนอแนะ**

 **1. ข้อเสนอแนะในการนำไปใช้**

 1.1 ครูผู้สอนควรอธิบายขั้นตอนและตกลงกติกาเกี่ยวกับการเรียนด้วยแผนการจัดการ

เรียนรู้ด้านการพูดภาษาอังกฤษเพื่อการสื่อสารโดยใช้กิจกรรมละครสั้น (Skit) ให้ชัดเจนก่อนการจัด

กิจกรรม

 1.2 ครูผู้สอนควรทำหน้าที่เป็นผู้อำนวยความสะดวกและให้คำปรึกษาอย่างใกล้ชิดแก่

นักเรียน และเปิดโอกาสให้นักเรียนแสดงความคิดเห็นได้อย่างอิสระ เพื่อส่งเสริมความคิดสร้างสรรค์

 1.3 การนำแผนการจัดการเรียนรู้ด้านการพูดภาษาอังกฤษเพื่อการสื่อสารโดยใช้กิจกรรม ละครสั้นไปใช้สอนจำเป็นต้องทำความเข้าใจ วางแผนและยกตัวอย่างที่ชัดเจน เพราะนักเรียนอาจเกิด

ความสับสนหรือตีความผิดได้

 1.4 ในการจัดกิจกรรมการเรียนรู้ ผู้สอนควรดูแลเอาใจใส่อย่างใกล้ชิดและใช้จิตวิทยา

ช่วยในการเรียนการสอน เช่น การให้กำลังใจ การเสริมแรง เป็นต้น อันจะเป็นแรงกระตุ้นให้นักเรียน มีความภูมิใจ มั่นใจในการใช้ภาษามากขึ้น

 **2. ข้อเสนอแนะในการวิจัยครั้งต่อไป**

 2.1 ควรมีการศึกษาในเนื้อหาอื่น หรือกลุ่มสาระการเรียนรู้อื่นโดยใช้กิจกรรมละครสั้น

จะช่วยกระตุ้นให้นักเรียนเกิดแรงจูงใจในการเรียนมากยิ่งขึ้น

 2.2 ควรมีการศึกษาเปรียบเทียบวิธีการสอนการพูดโดยใช้กิจกรรมละครสั้นกับวิธีการสอน แบบอื่น เพื่อเปรียบเทียบความแตกต่างของผลสัมฤทธิ์ที่เกิดขึ้นกับนักเรียน

 2.3 ควรมีการพัฒนาแผนการจัดการเรียนรู้ด้านการพูดภาษาอังกฤษเพื่อการสื่อสาร

โดยใช้กิจกรรมละครสั้นด้วยการนำสื่อเทคโนโลยีที่ทันสมัยและเหมาะสมมาใช้